laion/Wikipedia-Exotic huggingface dataset:
რუსეთის კონსტიტუციური კრიზისი (1993)

რუსეთის კონსტიტუციური კრიზისი — დაიწყო 1993 წლის 21 სექტემბერს რუსეთის პრეზიდენტის ბორის ელცინის მიერ ქვეყნის აღმასრულებელი მთავრობის (სახალხო დეპუტატთა კონგრესი და უზენაისი საბჭო) დათხოვნის გამო, რომელიც მის მიერ ძალაუფლების კონსოლიდაციასა და არაპოპულარულ ნეოლიბერალურ რეფორმებს ეწინააღმდეგებოდა. ელცინის 21 სექტემბერის განკარგულება წინააღმდეგობაში მოდიოდა იმ დროისთვის ძალაში არსებულ კონსტიტუციასთან. 15 ოქტომბერს, კრიზისის დასრულების შემდეგ, მისი ბრძანებით დაინიშნა რეფერენდუმი ახალ კონსტიტუციაზე. კონგრესმა უარყო ელცინის განკარგულება მთავრობის დათხოვნის გამო და მისი იმპიჩმენტის საშუალებით პრეზიდენტობიდან დათხოვნას უყარა კენჭი. მისი მოწინააღმდეგე, ვიცე-პრეზიდენტი ალექსანდრე რუცკოი, არსებული კონსტიტუციის თანახმად პრეზიდენტის მოვალეობის შემსრულებლად დაინიშნა. 28 სექტემბერს ელცინის მთავრობის წინააღმდეგ საზოგადოებრივი პროტესტები დაიწყო მოსკოვის ქუჩებში, სადაც პირველი სისხლი დაიღვარა. არმია ელცინის კონტროლს ქვეშ დარჩა, რამაც განაპირობა კიდეც კრიზისის შედეგი. აღმასრულებელი მთავრობა რუსეთის პარლამენტის თეთრ სახლში ბარიკადებში მომწყვდეული აღმოჩნდა. მომდევნო კვირას, ანტი-ელცინის პტოტესტებმაც იწყო ზრდა, რაც 2 ოქტომბრისთვის მასობრივ სახალხო წინააღმდეგობაში გადაიზარდა. რუსეთი სამოქალაქო ომის მიჯნაზე აღმოჩნდა. ამ მომენტში უშიშროებისა და სამხედრო ელიტამ მხარი ელცინს დაუჭირა, იერიში მიიტანა პარლამენტზე სატანკო არტილერიის გამოყენებით, თითქმის დაანგრია რა შენობა და არჩეული კანონმდებლებისგან გაწმინდა იგი. 5 ოქტომბრისთვის ელცინის წინააღმდეგ შეიარაღებული წინააღმდეგობა ჩახშობილი იყო. ათ-დღიანი კონფლიქტი ყველაზე სისხლიანი ქუჩის ბრძოლა იყო მოსკოვში 1917 წლის ბოლშევიკთა რევოლუციის შემდეგ. მთავრობის ანგარიშით, კონფლიქტს შედეგად 187 ადამიანი მოკლული, ხოლო 437 კი დაჭრილი დარჩა (ურავლესობა კონგრესის მხარდამჭერები იყვნენ). ელცინი მისი განკარგულების ან ძალის გამოყენების გამო არასდროს გასამართლებულა.
ზვართნოცის საერთაშორისო აეროპორტი

ზვართნოცის საერთაშორისო აეროპორტი (IATA: EVN, ICAO: UDYZ) (სომხ. Զվարթնոց Միջազգային Օդակայան) — საერთაშორისო მნიშვნელობის აეროპორტი სომხეთის დედაქალაქ ერევანში. მდებარეობს ერევნიდან დასავლეთით 12 კმ-ში. აქვს ტრანზიტული ზონა. აშენდა 1961 წელს. 1980-იან წლებში აეროპორტს ჩაუტარდა რეკონსტრუქცია. აეროპორტი სრული დატვირთვით მუშაობს და ემსახურება რეისებს მთელი მსოფლიოდან, თანამშრომლობს ბევრ ავიაკომპანიასთან, ემსახურება როგორც საერთაშორისო, ასევე შიდა რეისებს. მუშაობს მთელი დღე-ღამის განმავლობაში. 1998 წელს გაიხსნა ახალი სატვირთო ტერმინალი. 2001 წელს აეროპორტი იჯარის სახით 30 წლის ვადით გადაეცა არგენტინულ კომპანია Aeropuertos Argentina 2000-ს. 2004 წელს დაიწყო ახალი საერთაშორისო ტერმინალის მშენებლობა. აეროპორტში არის უბაჟო ვაჭრობის მაღაზიები, ბანკომატები, რესტორნები, ბარები, VIP სერვისი. ზვართნოცის აეროპორტში ვიზები გაიცემა მხოლოდ სომხურ დრამებში. შემუშავდა ფრენის ინფორმაციის მიღების სისტემა (FIDS). ასევე შეიქმნა იდენტიფიკაციის ბიომეტრიული სისტემები, როგორც ბარგის, ასევე მგზავრების შემოწმებისათვის. ზვართნოცის საერთაშორისო აეროპორტი წელიწადში 3,5 მილიონამდე მგზავრს ემსახურება. ვიკისაწყობში არის გვერდი თემაზე: ზვართნოცის საერთაშორისო აეროპორტი ზვართნოცის საერთაშორისო აეროპორტი (ოფიციალური საიტი) General Department of Civil Aviation of Armenia - airport information დაარქივებული 2015-06-27 საიტზე Wayback Machine. Zvartnots Airport Official taxi service დაარქივებული 2017-09-11 საიტზე Wayback Machine.
The Pretty Reckless

The Pretty Reckless — ამერიკული როკ-ჯგუფი ნიუ-იორკიდან. მისი ამჟამინდელი წევრები არიან ტეილორ მომსენი (ვოკალი, რიტმული გიტარა), ბენ ფილიპსი (გიტარა, ბეკ-ვოკალი), მარკ დეიმონი (ბას-გიტარა) და ჯეიმი პერკინსი (დასარტყმელი საკრავები). ჯგუფის სადებიუტო ალბომი, Light Me Up გამოვიდა 2010 წლის 30 აგვისტოს დიდ ბრიტანეთში. პირველი სინგლი გამოვიდა 2010 წლის 13 მაისს. ალბომში შეტანილია სამი ზომიერად წარმატებული სინგლი, რომელთა შორის აღსანიშნავია „Make Me Wanna Die“, რომელიც ბრიტანეთის ჩარტში მოხვდა. მეორე EP, Hit Me Like a Man EP, ჯგუფმა 2012 წლის დასაწყისში გამოვუშვა, ისევე, როგორც წინა ალბომის ორი სიმღერის ახალი მუსიკალური ვიდეოები. მათი გამოსვლა დაემთხვა ჯგუფის მეორე ტურნეს. 2014 წელს ჯგუფმა გამოუშვა მეორე ალბომი Going to Hell, რომელსაც წინ უძღოდა სინგლები „Kill Me“, „Going To Hell“ და „Heaven Knows“. უკანასკნელი მოხვდა ბრიტანეთისა და აშშ-ის როკ-ჩარტებში. 2010 წელს ჯგუფი ალბომის Light Me Up მსოფლიო ტურნეში გაემგზავრა. იგი 2012 წლის მარტში დასრულდა. ოთხი დღის შემდეგ დაიწყო მეორე ტურნე, The Medicine Tour, სადაც ისინი ჯგუფ მერილინ მენსონის და ევანესენსის მხარდასაჭერად გამოდიოდნენ. მთავარი სტატია: The Pretty Reckless-ის დისკოგრაფია. სტუდიური ალბომები Light Me Up (2010) Going to Hell (2014) ვიკისაწყობში არის გვერდი თემაზე: The Pretty Reckless ოფიციალური საიტი The Pretty Reckless Facebook-ზე The Pretty Reckless საიტზე MySpace The Pretty Reckless კინოფილმების ინტერნეტ-მონაცემთა ბაზაში ↑ Leahey, Andrew. The Pretty Reckless Biography. Allmusic. ციტირების თარიღი: December 13, 2010. ↑ http://loudwire.com/the-pretty-reckless-first-no-1-rock-hit-heaven-knows/
გზა შინისაკენ

გზა შინისაკენ (გერმ. Der Weg zurück) — ერიხ მარია რემარკის რომანი, რომელიც აღწერს პირველი მსოფლიო ომის უკანასსკნელ დღეებს და ომის დასრულების შემდეგ გერმანიაში დაბრუნებული ჯარისკაცების ახალ ცხოვრებასთან შეგუების სირთულეებს. რომანი 1931 წელს გამოვიდა. ლოგიკურადაც და ქრონოლოგიურადაც ეს რომანი წარმოადგენს რომანის „დასავლეთის ფრონტი უცვლელია“ გაგრძელებას. როგორც პირველი რომანი, ესეც ავტობიოგრაფიულია. ყურადღება!  ქვემოთ მოყვანილია სიუჟეტის და/ან დასასრულის დეტალები. რომანის მოქმედება იწყება 1918 წლის შემოდგომაზე, როდესაც ომი უკვე მთავრდებოდა. გერმანიის კაპიტულაციის შემდეგ ჯარისკაცები ბრუნდებიან სამშობლოში. გზად მათ ამერიკელები ეწევიან და ყოფილ მტრებს შორის იმართება ვაჭრობა. 1937, გზა შინისაკენ - motion picture directed by James Whale and starring among others, Noah Beery, Jr. and Richard Cromwell.
ჰალდუნ თანერი

ჰალდუნ თანერი (თურქ. Haldun Taner; დ. 16 მარტი, 1915 — გ. 7 მაისი, 1986) — თურქი მწერალი. ჰალდუნ თანერი თავდგირიძეების არისტოკრატულ ოჯახში დაიბადა და გაიზარდა.საჭიროებს წყაროს მითითებას - თარიღი არ არის მითითებული! გამოიყენებთ {{subst:ფაქტიჩა}} ! მიიღო განათლება გალათასარაის უმაღლეს სკოლაში. ითვლება იუმორისტ მწერალად. გარდა მწერლობისა, ის მოღვაწეობდა როგორც ჟურნალისტი, სცენარისტი და ლიტერატურის მკვლევარი. ჰალდუნ თანერი კინოფილმების ინტერნეტ-მონაცემთა ბაზაში ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a>
რობერტ ნოისი

რობერტ ნორტონ ნოისი (ინგლ. Robert Norton Noyce; დ. 12 დეკემბერი, 1927, ბარლინგტონი, აიოვა — გ. 3 ივნისი, 1990, ოსტინი, ტეხასი) — ამერიკელი ინჟინერი. ინტეგრირებული მიკროსქემის ერთ-ერთი გამომგონებელი (1959). Fairchild Semiconductor-ის ერთ-ერთი დამაარსებელი (1957), კორპორაცია Intel-ის დამაარსებელი გორდონ მურთან ერთად (1968). ამერიკის ეროვნული საინჟინრო აკადემიისა (1969) და ამერიკის მეცნიერების ეროვნული აკადემიის (1980) წევრი. ვიკისაწყობში არის გვერდი თემაზე: რობერტ ნოისი Noyce biography on PBS.org Noyce biography on IdeaFinder.com დაარქივებული 2019-08-23 საიტზე Wayback Machine. Noyce Foundation website დაარქივებული 2011-12-31 საიტზე Wayback Machine. Guide to the Robert Noyce Papers at Stanford University
ტამილები

ტამილები — ხალხი ინდოეთში (ტამილნადუს შტატის ძირითადი მოსახლენი), 61 მლნ; ცხოვრობენ აგრეთვე შრი-ლანკის ჩრდილოეთში (დაახლ. 2,8 მლნ) და სინგაპურში. წარმოშობით დრავიდები არიან, იყოფიან შრი-ლანკისა და ინდოეთის ტამილებად. სახელები: ფრანგულად - Tamils, Tamouls; საერთო რაოდენობა: 64,1 მლნ ენა: ტამილური. მორწმუნეები: ინდუისტები, არიან აგრეთვე სუნიტი მუსლიმები და ქრისტიანები. Bowers, F. (1956). Theatre in the East – A Survey of Asian Dance and Drama. New York: Grove Press. Casson, L. (1989). The Periplus Maris Erythraei: Text with Introduction, Translation and Commentary. Princeton, Princeton University Press. ISBN 0-691-04060-5. Chaitanya, Krishna (1971). A history of Malayalam literature. New Delhi: Orient Longman. ISBN 81-250-0488-2.
ტანგანიიკის რესპუბლიკა

ტანგანიიკის რესპუბლიკა (ინგლ. Republic of Tanganyika) — სახელმწიფო დიდი ბრიტანეთის ყოფილ სამანდატო ტერიტორიაზე. ქვეყანა არსებობდა 1961–1964 წლებში, ნიასას, ტანგანიიკასა და ვიქტორიას ტბებს და ინდოეთის ოკეანეს შორის მდებარე ტერიტორიაზე. 1885–1919 წლებში გერმანიის აღმოსავლეთი აფრიკის კოლონიის ნაწილი, ამჟამად ტანზანიის კონტინენტური ნაწილი. ქვეყანამ დამოუკიდებლობა მოიპოვა 1961 წლის 9 დეკემბერს. ზუსტად ერთი წლის შემდეგ გამოცხადდა რესპუბლიკად და გაერთიანდა ერთა თანამეგობრობის ფარგლებში. 1964 წელს ზანზიბარისა და პემბის სახალხო რესპუბლიკასთან გაერთიანების შემდეგ ჩამოყალიბდა ტანზანიის გაერთიანებული რესპუბლიკა. John Iliffe: A Modern History of Tanganyika. Cambridge University Press, Cambridge 1979, ISBN 0-521-29611-0, S. 247
ინტეგრირებული მიკროსქემა

ინტეგრირებული მიკროსქემა (ასევე მიკროჩიპი ან უბრალოდ ჩიპი) — ელექტრონული სქემების ნაკრები, დატანილი თხელ პატარა პლატაზე ან ფირზე („ჩიპზე“), რომელიც შედგება ნახევარგამტარული მასალისგან, ჩვეულებრივ, სილიციუმისგან. იგი განთავსებულია დახურულ კორპუსში, ან მის გარეთ, თუკი ის ჰიბრიდული სქემის ნაწილია.. ინტეგრირებული მიკროსქემა გაცილებით პატარაა ზომებში, ვიდრე იმავე ფუნქციების შემსრულებელი დიკრეტული სქემა იქნებოდა, დამზადებული დამოუკიდებელი კომპონენტებისაგან. დღესდღეობით, ინტეგრირებული მიკროსქემები გამოიყენება პრაქტიკულად ყველა ელექტრონულ მოწყობილობაში, მათ რევოლუცია მოახდინეს ელექტრონიკის სამყაროში. კომპიუტერები, მობილური ტელეფონები და სხვა ციფრული საყოფაცხოვრებო ტექნიკა, რომლებიც თანამედროვე საზოგადოების განუყოფელი ნაწილია, სწორედ ინტეგრირებულ სქემებს იყენებენ მათი დაბალი საწარმოო ფასისა და მცირე ზომების გამო. მიკროჩიპებმა, შესაძლოა, დაიტიონ რამდენიმე მილიარდი ტრანზისტორი და სხვა ელექტრონული მოწყობილობები თითის ფრჩხილის ზომის ფართობზე, შესაბამისად ძალიან კომპაქტურებია. ტექნოლოგიების წინსვლასთან ერთად, თითოეული შემაერთებელი ხაზების სიგანე სულ უფრო და უფრო კლებულობს; 2008 წელს იგი 100 ნანომეტრზე მცირე იყო, ხოლო 2013 წელს — ათ ნანომეტრს შეადგენდა (სავარაუდოდ). ვიკისაწყობში არის გვერდი თემაზე: ინტეგრირებული მიკროსქემა Krazit, Tom, „– AMD's new 65-nanometer chips sip energy but trail Intel,“ C-net, 2006-12-21. წაკითხვის თარიღი: 08.01.2007 ფართო გრაფიკი ინტეგრირებული მიკროსქემების სიით დაარქივებული 2008-12-21 საიტზე Wayback Machine. საერთო ნომრის მიხედვით, მათ მონაცემებთან წვდომის საშუალებით Stephen P. Marsh (2006). Practical MMIC design. Artech House. ISBN 978-1-59693-036-0.  შესავალი ინტეგრირებული დაფებისა და ინტეგრირებული მიკროსქემებისადმი მიძღვნილ სტატიაში. წაკითხვის თარიღი: 21.06.2011 ↑ Технология изготовления микросхем // 1. Общие сведения о микросхемах и технологии их изготовления.. დაარქივებულია ორიგინალიდან — 10.02.2012. ციტირების თარიღი: 11.10.2010. ↑ Intel to Invest More than $5 Billion to Build New Factory in Arizona. ციტირების თარიღი: 03.02.2013.
ზაზა ნადირაძე (ფეხბურთელი)

ზაზა ნადირაძე (დ. 21 იანვარი, 1993) — ქართველი ფეხბურთელი, ამჟამად საჩხერის „ჩიხურას“ მცველი. საქართველოს თასის ფინალისტი (2): 2012/2013, 2013/2014 საქართველოს სუპერთასის გამარჯვებული (1): 2013/2014 საქართველოს სუპერთასის ფინალისტი (1): 2011/2012 პროფილი Transfermarkt-ზე (ინგლისური) პროფილი Soccerway-ზე (ინგლისური)
Microsoft Cortana

Microsoft Cortana (მაიკროსოფტ კორტანა) — ხელოვნური ინტელექტის მქონე ვირტუალური ხმოვანი დამხმარე Windows Phone-ზე მომუშავე სმარტფონებისთვის. Microsoft Cortana პირველად გამოჩნდა Windows Phone 8.1-ში, რომელიც უკვე მიიღეს დეველოპერებმა 2014 წლის 14 აპრილს. ასისტენტი წარმოდგენილი იყო 2014 წლის 2 აპრილს, პროგრამული უზრუნველყოფის დეველოპერების ყოველწლიურ კონფერენცია „Build“-ზე, სან-ფრანცისკოში. Microsoft Cortana-მ საკუთარი პირადი სახელი მიიღო კომპიუტერული თამაშების სერიის — Halo-ს ერთ-ერთი პერსონაჟისგან, რომლისგან მან ხმაც მიიღო (ვირტუალურ დამხმარეს თამაშში ახმოვანებს მსახიობი ჯენ ტეილორი). ამჟამად კორტანას შეუძლია საუბარი მხოლოდ 2 ენაზე: ინგლისურად და ჩინურად, თუმცა შემქმნელების თანახმად, მალე პერსონალურ ასისტენტს კიდევ სხვა მრავალ ენასა თუ დიალექტზე შეეძლება საუბარი. პერსონალურ დამხმარეს გააჩნია მომხმარებლის სურვილების წინასწარ ამოცნობის საშუალება. სურვილისამებრ, თქვენ შეგიძლიათ კორტანას მისცეთ წვდომა პირად ინფორმაციასთან, როგორიცაა ელ.ფოსტა, ძიების ისტორია და ა.შ- ყველა ამ მონაცემს დამხმარე თქვენი საჭიროებების დასაკმაყოფილებლად გამოიყენებს. კორტანა სმარტფონებში ანაცვლებს სტანდარტულ საძიებო სისტემას. საჭირო მოთხოვნის მიწოდება ასისტენტისთვის თქვენ შეგიძლიათ როგორც ხმით, ისე წერილობით. საჭირო ინფორმაციის მოძიებისთვის ის გამოიყენებს Bing-ს, Foursquare-ს და მომხმარებლის პირად ფაილებს. ვირტუალური დამხმარე ასევე გამოირჩევა კარგი იუმორის გრძნობით: მას შეუძლია თქვენთან საუბრის გაბმა, თუ მოისურვებთ ის გიმღერებთ და ანეგდოტსაც მოგიყვებათ. ის წინასწარ შეგახსენებთ დაგეგმილ შეხვედრას, მეგობრის დაბადების დღეს ან სხვა მნიშვნელოვან მოვლენას. თუ თქვენი ავიარეისი გადაიდო, ან გზაზე დიდი საცობები გელოდებათ, კორტანა ამას დაუყოვნებლივ შეგატყობინებთ. კორტანას ინტერფეისს გააჩნია კონფიდენციალურობის საკმაოდ ვრცელი პარამეტრები, რაც მომხმარებელს აძლევს საშუალებას გააკონტროლოს კორტანას პირად ინფორმაციასთან წვდომა. დეველოპერების თქმით, კონტროლის ასეთი დონე არ გააჩნია არც Siri-ს და არც Google Now-ს. მოსალოდნელია, რომ Cortana ინტეგრირებული იქნება უამრავ აპლიკაციასთან Windows Phone Store-დან, რაც დეველოპერებს ახალ შესაძლებლობებს მისცემს. Cortana-ს ასაკობრივი შეზღუდვაც აქვს- ასისტენტის მომსახურებით ვერ ისარგებლებენ ის მომხმარებლები, რომელთა Microsoft-ანგარიშის ასაკში 13-წელზე ნაკლებია მითითებული. ასისტენტის აქტივაციისას ბავშვი მოისმენს შემდეგ შეტყობინებას: “ბოდიში, მაგრამ სანამ დაგეხმარებოდეთ, თქვენ ცოტა უნდა გაიზარდოთ„. შესაძლოა, მსგავსი შეზღუდვა უკავშრდება კორტანას ონლაინ-სერვისების სიმრავლეს, რომლებიც არაა განკუთვნილი სასკოლო ასაკის ბავშვებისათვის. ↑ Microsoft открыл разработчикам Windows Phone 8.1 с функцией Cortana ↑ Why Cortana Assistant Can Help Microsoft in the Smartphone Market. დაარქივებულია ორიგინალიდან — 2014-09-08. ციტირების თარიღი: 2014-04-23. ↑ http://www.vedomosti.ru/tech/news/24908471/microsoft-gotovit-konkurenta-siri ↑ http://lenta.ru/news/2014/04/14/windowsphone/ ↑ http://4pda.ru/2014/04/18/154308/
ჩერნობილის ატომური ელექტროსადგური

ჩერნობილის ატომური ელექტროსადგური — უმოქმედო ატომური ელექტროსადგური უკრაინაში. ის ფართოდაა ცნობილი 1986 წლის 26 აპრილს მომხდარი კატასტროფის შემდეგ. მდებარეობს ჩრდილოეთ უკრაინაში, ბელარუს-უკრაინის საზღვრიდან 11 კილომეტრში, დნეპრის მარჯვენა შენაკად პრიპიატის ნაპირზე. ელექტროსადგურიდან დასავლეთით მდებარეობს მიტოვებული ქალაქები პრიპიატი და ჩერნობილი, ხოლო სამხრეთით 110 კმ-ში მდებარეობს უკრაინის დედაქალაქი კიევი. სსრკ-ს მინისტრთა საბჭოს 1966 წლის 29 ივნისის დადგენილებით დამტკიცდა ატომური ელექტროსადგურების მშენებლობა 1966-1977 წლებში. დაიგეგმა 11 900 მგვტ სიმძლავრის ექსპლუატაციაში გაშვება, მათ შორის რეაქტორები РБМК — 8000 მგვტ. მათ შორის ერთ-ერთ ატომურ ელექტროსადგურს უნდა შეევსო ელექტროენერგიის დეფიციტი ცენტრალურ ენერგეტიკულ რაიონში — ყველაზე მსხვილი სამხრეთის გაერთიანებულ ენერგოსისტემაში. უკრაინის პირველი ატომური ელექტროსადგურის პირველი ენერგობლოკის ექსპლუატაციაში გაშვება დაიგეგმა 1974 წლისთვის, ხოლო მეორე ენერგობლოკისა 1975 წლისთვის. ჩერნობილი ჩერნობილის კატასტროფა ვიკისაწყობში არის გვერდი თემაზე: ჩერნობილის ატომური ელექტროსადგური ჩერნობილის ატომური ელექტროსადგურის ოფიციალური საიტი Информация о последствиях для окружающей среды аварии на ЧАЭС დაარქივებული 2021-02-24 საიტზე Wayback Machine. Чернобыльская авария на сайте Института проблем безопасного развития атомной энергетики Российской академии наук
Steam (East 17-ის სიმღერა)

Steam — ჯგუფ East 17-ის სიმღერა და სინგლი. შეტანილია ალბომში Steam. იგი გამოვიდა 1994 წელს. Steam (Vapoureyes Mix) 3:23 Steam (Carter USM SW2 Mix) 3:59 Steam (Overworld Heat Mix) 5:58 Steam (P & C No. 2 Mix) 7:33 ინფორმაცია საიტზე Discogs
სასაქონლო-მატერიალური ფასეულობის (მარაგის) აღრიცხვა

სასაქონლო-მატერიალური ფასეულობის (მარაგის) აღრიცხვა - საწარმოს ეკონომიკური საქმიანობის პროცესში მის ფლობაში არსებული მარაგების გამოყენების შედეგად სახის ცვლილებაა. რადგანც მარაგები დროის მოკლე მონაკვეთში ინარჩუნებს თავის სახეს, მათ მოკლევადიან აქტივებად აღიარებენ. ბასს 2-ის მიხედვით, ისეთი აქტივები, როგორებიცაა: მიწა, შენობა, სატრანსპორტო საშუალება და სხვა, თუ საწარმოსთვის არის ყიდვა-გაყიდვის საგანი, მაშინ მათი აღიარება ხდება, როგორც სასაქონლო-მატერიალური მარაგის. ბასს 2-ის განმარტებით: ხოლო სასაქონლო-მატერიალური ფასეულობების თვითღირებულება მოიცავს: სასაქონლო-მატერიალური ფასეულობების შეძენისას მასთან დაკავშირებული სავაჭრო ფასდათმობა და სავაჭრო დანამატი არ ჩაირთვება შეძენის დანახარჯების გაანგარიშებაში. სასაქონლო-მატერიალური ფასეულობები იყოფა ორ ჯგუფად: საწარმოო მარაგი და სასაქონლო მარაგი. საწარმოო მარაგი არის საწარმოს მიერ ნაყიდი ან დამოუკიდებლად დამზადებული ნაწარმი, რომელიც ასევე განკუთვნილია გასაყიდად. იგი მოიცავს: ა) ნედლეული და ძირითადი მასალები (1620). ბ) ნახევარფაბრიკატები. გ) დამხმარე მასალები. დ) სათბობი. ე) სათადარიგო ნაწილები. ვ) ტარა. ზ) ნარჩენები. თ) დაუმთავრებელი წარმოება (1630). სასაქონლო მარაგში იგულისხმება საქონელი და მზა პროდუქცია. საქონელი (1610) - ისეთი სასაქონლო-მატერიალური ფასეულობაა, რომელიც შეძენილია გასაყიდად. მზა პროდუქცია (1640) - ისეთი მატერიალური ფასეულობაა, რომელმაც გაიარა დამუშავების ყველა სტადია, შეესაბამება დადგენილ სტანდარტებს ან ტექნიკურ პირობებს, მიღებულია ტექნიკური კონტროლის მიერ და გამზადებულია სარეალიზაციოდ. ბუღალტრულ აღრიცხვაში გამოიყენება სასაქონლო მატერიალური ფასეულობების აღრიცხვის ორი მეთდი: უწყვეტი მეთოდი - სასაქონლო-მატერიალური ფასეულობის თითოეული მოძრაობა მკაცრად აღირიცხება. პერიოდული მეთოდი - სასაქონლო-მატერიალური ფასეულობის ცვლილებები დგინდება ინვენტარიზაციათაშორისი სხვაობით. წარმოქმნილი სხვაობა ან კრედიტდება 7185 ან დებეტდება 7290 სასაქონლო-მატერიალური მარაგის კორექტირების ანგარიშზე. წარმოების დროს როდესაც სახეზე გვაქვს უკვე წამოებული მზა პროდუქცია, იმ შემთხვევაში თუ მზა პროდუქციის გასაყიდი ფასი დაბალია მის თვითღირებულებასთან მაშინ: სასაქონლო-მატერიალური ფასეულობის ჩამოფასება: დ. 8290 - სხვა არასაოპერაციო ხარჯები კ. 1600 - სასაქონლო-მატერიალური მარაგი სასაქონლო-მატერიალური ფასეულობის აფასება: დ. 1600 - სასაქონლო-მატერიალური მარაგი კ. 8190 - სხვა არასაოპერაციო შემოსავალი სასაქონლო-მატერიალური ფასეულობების თვითღირებულების განსაზღვრის მეთოდები "მთავარი ბუღალტერი". №1, 2007 წ. "ბუღალტრული აღიცხვა" ა. ხორავა, ნ. კვატაშიძე, ნ. სრესელი, ზ. გოგრიჭიანი. 2008 წ. "ფინანსური ანგარიშგების საერთაშორისო სტანდარტების გამოყენება" რ. ძაძამია. თბილისი. 2008
ლუი ანდერსონი

ლუი ანდერსონი (ინგლ. Louie Anderson; დ. 24 მარტი, 1953, სენტ-პოლი — გ. 21 იანვარი, 2022, ლას-ვეგასი) — ამერიკელი მსახიობი, კომიკოსი, ცნობილია თავისი ავტობიოგრაფიული ანიმაციური სერიალით „ცხოვრება ლუისთან ერთად“. ლუი ანდერსონი დაიბადა სენტ-პოლში (მინესოტა) და იყო თერთმეტშვილიანი ოჯახის მეათე შვილი. ლუი იზრდებოდა ქალაქ მადისონში (უისკონსინი). 1989 წელს დაქორწინდა თავის სკოლის მეგობარზე, მაგრამ ეს ქორწინება სულ 4 კვირა გაგრძელდა. 2022 წლის 18 იანვარს ლას-ვეგასის საავადმყოფოში მოათავსეს დიფუზური B-უჯრედოვანი ლიმფომის (კიბოს ერთ-ერთი სახეობის) დიაგნოზით. გარდაიცვალა 21 იანვარის, 68 წლის ასაკში. ლუი ანდერსონი XX საუკუნის 80-იანი წლებიდან ჩნდებოდა ამერიკულ კომედიურ შოუებში. მისი გამოსვლები დიდი პოპულარობით სარგებლობა სტენდაპის სტილის იუმორის მოყვარულთა შორის. 1986 წელს ბრონსონ პინჩოტთან ერთად მონაწილეობა მიიღო სერიალ „Perfect Strangers“-ის საპილოტე გამოშვებაში, რომელიც გადაიღეს სატელევიზიო ქსელისთვის „ABC“. შემდგომში ანდერსონი მარკ ლინ-ბეიკერმა ჩაანაცვლა. 1995 წელს ანდერსონმა „Fox“-ისთვის შექმნა ანიმაციური სერიალი „ცხოვრება ლუისთან ერთად“, რომელიც გადაიცემოდა შაბათობით დილის ეთერში. სერიალი დაფუძნებულია ლუი ანდერსონის ბავშვობის მოგონებებზე, 10 და-ძმასთან, გულკეთილ დედასთან და მოუხეშო ხასიათის, მაგრამ არანაკლებ გულკეთილ მამასთან ერთად. ანდერსონი ასევე დეტალურად იხსენებს თავის მძიმე ბავშვობას, რომელიც დაკავშირებულია მის ჭარბ წონასთან. „Fox“-ის ეთერში ტრიუმფთან ერთად სერიალმა „ცხოვრება ლუისთან ერთად“ ემის 2 ჯილდო მოიპოვა. ლუი ანდერსონი ათწლეულების განმავლობაში მრავალ სატელევიზიო გადაცემაშიც იღებდა მონაწილეობას და ცნობილი შოუს, სახელად „Family Feud“, წამყვანიც იყო 1999-2002 წლებში. ასევე ჰქონდა საკუთარი სიტკომი. 2016 წლიდან იგი მონაწილეობდა სერიალ „Baskets“-ში, სადაც ქალის როლი ისე შთამბეჭდავად შეასრულა, რომ ემის ჯილდო დაიმსახურა. ვიკისაწყობში არის გვერდი თემაზე: ლუი ანდერსონი ოფიციალური საიტი ვიდეო ComediansUSA-დან დაარქივებული 2011-07-08 საიტზე Wayback Machine. ლუი ანდერსონი კინოფილმების ინტერნეტ-მონაცემთა ბაზაში ↑ A Real-Life Family Feud, Talk Show Host Repairs Family Ties (ინგლისური) ↑ He’s Getting Laughs All Over TV, and Louie Anderson Has Only Just Begun to Throw His Weight Around : People.com დაარქივებული 2016-04-26 საიტზე Wayback Machine. (ინგლისური) ↑ 3.0 3.1 „ლუი ანდერსონი კიბოს დიაგნოზით საავადმყოფოში სამკურნალოდ გადაიყვანეს“. On.ge. 19 იანვარი, 2022. ციტირების თარიღი: 21 იანვარი, 2022. შეამოწმეთ თარიღის პარამეტრი |access-date= და |date=-ში (დახმარება) ↑ Patten, Dominic (21 იანვარი, 2022). „Louie Anderson Dies: Comedian & Emmy Winner Was 68“. Deadline. ციტირების თარიღი: 21 იანვარი, 2022. შეამოწმეთ თარიღის პარამეტრი |access-date= და |date=-ში (დახმარება) ↑ 5.0 5.1 „ლუი ანდერსონი გარდაიცვალა“. On.ge. 21 იანვარი, 2022. ციტირების თარიღი: 22 იანვარი, 2022. შეამოწმეთ თარიღის პარამეტრი |access-date= და |date=-ში (დახმარება)
დისკავერი (შატლი)

კოსმოსური შატლი დისკავერი (ორბიტალური აპარატის აღნიშვნით: OV-103) — აშშ-ის კოსმოსური სააგენტო ნასას ხმარებიდან ამოღებული ერთ-ერთი ორბიტალური აპარატი, რომელიც ნაწილი იყო ნასას კოსმოსური შატლების პროგრამისა. იგი წარმატებით ასრულებდა ოპერაციებს მისი პირველი მისიიდან, STS-41-D, მოყოლებული (30 აგვისტო, 1983) მის დაბრუნებამდე დედამიწაზე, STS-133-ის დროს (9 მარტი, 2011). დისკავერიმ იფრინა უფრო მეტი ვიდრე ნებისმიერმა სხვა კოსმოსურმა შატლმა, შეასრულა 39 წასმატებული მისია 27 წლის განმავლობაში. 1984 წელს დისკავერი გახდა მესამე ოპერირებადი ორბიტალური კოსმოსური აპარატი, კოლუმბიასა და ჩელენჯერთან ერთად, და განახორციელა თავისი საბოლოო დაჯდომა კენედის კოსმოსურ ცენტრში 2011 წლის 9 მარტს, 10:57:17 CST დროით. შატლი ახორციელებდა როგორც სამეცნიერო-კვლევით, ასევე საერთაშორისო კოსმოსური სადგურის სამონტაჟო მისიებს. დისკავერიმ ასევე ორბიტაზე გაუშვა ჰაბლის კოსმოსური ტელესკოპი. იგი იყო ასევე პირველი ოპერირებადი კოსმოსური შატლი, რომელიც ხმარებიდან ამოიღეს, მას მიჰყვა ინდევორი, ხოლო შემდგომ — ატლანტისი. ვიკისაწყობში არის გვერდი თემაზე: დისკავერი (შატლი) დაბრუნება საფრენი მისიებიდან STS-114 და STS-121 დაარქივებული 2019-01-21 საიტზე Wayback Machine. კოსმოსური ორბიტალური შატლი დისკავერი (OV-103) დაარქივებული 2021-02-09 საიტზე Wayback Machine. დისკავერის გაშვების მოსამზადებელი სამუშაოების ფოტოები დაარქივებული 2012-12-13 საიტზე Wayback Machine. ↑ „Space Shuttle Discovery Facts“. Florida Today. 10 აპრილი, 2011. შეამოწმეთ თარიღის პარამეტრი |date=-ში (დახმარება) ↑ 2.0 2.1 2.2 NASA. (ოქტიომბერი, 2010) NASAfacts Discovery (OV-103). დაარქივებულია ორიგინალიდან — 26.10.2010. ციტირების თარიღი: 21.10.2010. ↑ ნასა. (2007)Space Shuttle Overview: Discovery (OV-103). აერონავტიკის და კოსმოსური სივრცის კვლევის ეროვნული სამმართველო აშშ-ში. დაარქივებულია ორიგინალიდან — 07.11.2007. ციტირების თარიღი: 06.11.2007. ↑ 10 Cool Facts About NASA's Space Shuttle Discovery | Space Shuttle Retirement. Space.com. ციტირების თარიღი: 30.08.2013. ↑ Discovery’s last mission flight to space begun (24 თებერვალი, 2011). დაარქივებულია ორიგინალიდან — 16.07.2011. ციტირების თარიღი: 09.03.2011. ↑ Discovery’s Final Touchdown A Success. redOrbit.com. ციტირების თარიღი: 09.03.2011.
სან-ფრანცისკოს ხელშეკრულება

სან-ფრანცისკოს ხელშეკრულება — ზავი ანტიჰიტლერულ კოლაიციასა და იაპონიას შორის. ხელი მოაწერეს 1951 წლის 8 სექტემბერს სან-ფრანცისკოში. ხელშეკრულებით ოფიციალურად დასრულდა მეორე მსოფლიო ომი იაპონიასთან. სსრკ-ს პოლონეთისა და ჩეხოსლოვაკიის წარმომადგენლები მონაწილეობდნენ კონფერენციაში, მაგრამ ხელშეკრულებისთვის ხელი არ მოუწერიათ. ხელშეკრულება 1952 წლის 28 აპრილს შევიდა ძალაში. სამშვიდობო ხელშეკრულებების სია ↑ ხელშეკრულების ტექსტი(ინგლისური)
დენის ტიტო

დენის ენტონი ტიტო (ინგლ. Dennis Anthony Tito; დ. 8 აგვისტო 1940, კუინზი, ნიუ-იორკი) — პირველი კოსმოსური ტურისტი. იტალიური წარმოშობის ამერიკელი მეწარმე და მულტიმილიონერი. 2001 წელს იგი გახდა მსოფლიოში პირველი კოსმოსური ტურისტი, რაშიც გადაიხადა 20 მლნ ამერიკული დოლარი. Tito the spaceman BBC web site (accessed February 2006) Spacefacts biography of Dennis Tito
სამხრეთი ვიეტნამი

სამხრეთი ვიეტნამი (ვიეტ. Việt Nam Cộng Hòa) — ყოფილი სახელმწიფო დღევანდელი ვიეტნამის სამხრეთ ნაწილში. არსებობდა 1955–1975 წლებში. დედაქალაქი საიგონი. ტერმინი სამხრეთი ვიეტნამი გამოიყენება 1954 წლიდან, როდესაც ჟენევის კონფერენციის შემდეგ ქვეყანა გაიყო კომუნისტურ და არაკომუნისტურ ნაწილებად. The Constitution of the Republic of Vietnam 1956(archived from the originalდაარქივებული 2009-03-25 საიტზე Wayback Machine. on 2009-03-25).(ინგლისური) HIẾN PHÁP VIỆT NAM CỘNG HOÀ 1967 დაარქივებული 2006-06-20 საიტზე Wayback Machine. (ვიეტნამური) 1975: Saigon surrenders at news.bbc.co.uk. Timeline of NVA invasion of South Vietnam